**Կատարինա Բաքեր** (անգլ.՝ Catharina Backer, սեպտեմբերի 22, 1689(1689-09-22)[…], Ամստերդամ, Հոլանդիա, Միացյալ պրովինցիաների հանրապետություն - փետրվարի 8, 1766(1766-02-08), Լեյդեն, Հոլանդիա, Միացյալ պրովինցիաների հանրապետություն), արվեստի կոլեկցիոներ ու 18-րդ դարի գեղանկարիչ Հյուսիսային Նիդեռլանդներից։

Կենսագրություն
--------------

Ծաղիկներով նատյուրմորտ, 1712
Կատարինա Բաքերը ծնվել է Ամստերդամում 1689 թվականին։ Հայրն իրավաբան Վիլեմ Կոռնելից Բաքերն էր (1656-1731), որը սերում էր քաղաքում հայտնի ընտանիքից, իսկ մայրը՝ Մագդալենա դե լա Կուրը (1662-1712), Պիտեր դե լա Կուրի (1618-85) և վերջինիս երկրորդ կնոջ՝ Կատարինա վան դեր Վուրտի (1622-1674) դուստրը։

1711 թվականի օգոստոսի 25-ին ամուսնացել է իր զարմիկ, վաճառական և արվեստի կոլեկցիոներ Ալարդ դե լա Կուրի (1688-1755) հետ․ ամուսինն իր մորեղբոր՝ Պիտեր դե լա Կուր վան դեր Վուրտի որդին էր։ Ալարդն ու Կատարինան ապրել են Լեյդենում։ Պիտեր Ալարդց դե լա Կուրը (1722-73) նրանց զավակներից էր։

Վախճանվել է 1766 թվականին Լեյդենում։

Արվեստի հավաքածու
-----------------

Ալարդ դե լա Կուրն ու Կատարինա Բաքերը միասին տիրել են Հյուսիսային Նիդեռլանդների արվեստի ամենահարուստ պատկերասրահներից մեկին։ 1713 թվականին Առնոլդ Բունենը (1669-1729) վրձնել է նրանց դիմանկարները՝ Կատարինայի քույրերի դիմանկարների հետ։ Իրենց հայրերի մահից հետո, 1730-ական թվականներին Ալարդն ու Կատարինան ժառանգել են նրանց հավաքածուների մի մասը, թեև 1635 թվականին Պիտեր Դյուբորդյուի (1609-78) վրձնին պատկանող նրանց պապիկների դիմանկարներից մի քանիսը սկզբից հայտնվել են Ալարդի քրոջ՝ Ադրիանա Կատարինա դե լա Կուրի (1690-1752) մոտ, իսկ վերջինիս մահից հետո միայն՝ անցել Ալարդին։ Պիտեր դե լա Կուր վան դեր Վուրտը նկարիչ Վիլեմ վան Միրիսի հովանավորն է եղել, որը նաև մրգային ու ծաղկային նատյուրմորտներէ պատվրել Ռաշել Ռյույշին (1664-1750)։ Այս աշխատանքները կարևոր դեր են խաղացել Կատարինայի՝ որպես նկարիչ ձևավորման գործում։ Նրա հայրը՝ Վիլեմ Բաքերը, հավաքում էր բնության պատմության նմուշներ, ինչպես նաև այնպիսի նկարիչների կատավներ, ինչպիսիք են՝ Յան վան Գոյենը (1596-1656), Յան Լիվենսը (1607-1674), Ֆրեդերիկ դե Մուշերոնը (1633-1686) և Յան վան դեր Հեյդենը (1637-1712)։ Ալարդ դե լա Կուրն սկսել է արվեստի վրա ավելի շատ ծախսել 1740 թվականին իր մոր մահից հետո, և այդ հավաքածուն այնքան է աճել, որ ամբողջությամբ զբաղեցրել է նրանց տունը՝ ընտանիքին ստիպելով նոր բնակարան փնտրել։

1755 թվականին ամուսնու մահից հետո Կատարինան ժառանգել է նրա արվեստի հավաքածուն և շարունակել համալրել այն։ 1766 թվականին, իր մահվան տարում, նրա հավաքածուի մեծ մասը վաճառվել է աճուրդով, որտեղ գրանցված է եղել 215 անուն կտավ, այդ թվում՝ Ռաշել Ռյույշի երկու կտավները։ Կատարինայի հեղինակած ստեղծագործությունները ևս մեկ դար մնացել են ընտանիքում։

Գծանկարչություն և նկարչություն
------------------------------

Արվեստի պատմության նիդեռլանդական ինստիտուտը Կատարինա Բաքերին սիրողական նկարիչ է համարում։ Այդպիսի նկարիչները չեն նկարել ապրուստ վաստակելու համար, ոչ էլ ստացել են պրոֆեսիոնալ նկարիչներին անհրաժեշտ կրթություն։ Տասնյոթերորդ դարի Նիդեռլնդներում սիրողական նկարիչները պատկանել են բարձրաստիճան ընտանիքների, որոնք գնահատել են կրթությունն ու զարգացումը։

Որպես դստեր կրթության մի մաս՝ Կատարինայի հայրը նրա համար կազմակերպել էր գծանկարի ու նկարչության դասեր։ Կատարինայի եղբայրը՝ Կոռնելիս Բաքերը (1693-1775), ցուցակագրել է այն արվեստի գործերը, որոնք նա ստեղծել էր մինչ իր ամուսնությունը 1711 թվականին։ Դրանք ընդգրկում էին տաս ալբոմ և նկարներ։ Ալբոմներում ներառված էին նրա հեղինակած էսքիզներն և գծանկարները, այդ թվում և այնպիսիները, որոնք նա նկարել էր դեռևս դասընթացների ժամանակ։

Ամստերդամի պատմության թանգարանում պահվում է ավելի ուշ շրջանի ալբոմներից մեկը, որը հավանաբար կազմվել է 1722 թվականին, բայց ընդգրկում է 1706 թվականի աշխատանքներ նույնպես։ Այս աշխատանքները որոշ վկայություն են տալիս Կատարինայի նկարչական կրթության մասին։ Դրանցում առկա են գլուխների, ձեռքերի, մերկ մարմնի ու մրգերի պատկերումներ, ինչպես նաև այլ նկարիչների էսքիզներ։ Նա ավարտել է Ֆրանսիս վան Բուսուայի (1635-1692) քանդակների մի քանի նկարներ, ինչպես նաև նկարիչ Ֆրանսուա Պերիեի (1590–1650) Մեդիչիի Վեներայի նկարը։ Ալբոմում ընդգրկված են նաև այն տեսակի նկարներ, որոնցով նա լավ հայտնի է․ ծաղիկների, բույսերի և միջատների պատկերներ։ Թեև ալբոմում ընդգրկված համարյա բոլոր աշխատանքները պատկանում են Կատարինա Բաքերին, այնտեղ առկա է Կոռնելիս Բաքերի առնվազն մեկ նկար ևս։

Կատարինա Բաքերը հայտնի է բազմաթիվ թեմաներով, այդ թվում՝ ծաղիկների, մրգերի, բնապատկերների և ժանրային նկարների իր պատկերումներով։ Նա դարձել է Վիլեմ վան Միրիսի, Ռաշել Ռյույշի ու Յան վան Հեյսումի (1682-1749) հետևորդը և կրկնօրինակել իր տանը կախված նրանց նկարները։ Իր կարիերայի վերջում յուղաներկով ստեղծել է ծաղիկների պատկերներ կտավի վրա։

Պատկերասրահ
-----------

* Կատարինա Բաքեր, «Ծաղկամանով ծաղիկները քարի վրա»,  1711 թվականից առաջԿատարինա Բաքեր, «Ծաղկամանով ծաղիկները քարի վրա», 1711 թվականից առաջ
* Վիլեմ վան Միրիս, Ալարդ դե լա Կուրը 1705 թվականինՎիլեմ վան Միրիս, Ալարդ դե լա Կուրը 1705 թվականին
* Ռաշել Ռյույշ, Flower Still-Life Կատարինա Բաքերի հավաքածուիցՌաշել Ռյույշ, *Flower Still-Life* Կատարինա Բաքերի հավաքածուից
* Աբրահամ Մինիոնի կտավներից մեկը, Կատարինա Բաքերի հավաքածուԱբրահամ Մինիոնի կտավներից մեկը, Կատարինա Բաքերի հավաքածու

Ծանոթագրություններ
------------------

1. 1 2  Catharina Backer
2. 1 2  Catharina Backer (նիդերլ.) — 1999.
3. 1 2  ECARTICO
4. 1 2  Union List of Artist Names — 2008.
5. 1 2  RKDartists (նիդերլ.)
6. ↑  «Magdalena de la Court». *ECARTICO*. University of Amsterdam. Վերցված է 2019 թ․ մարտի 29-ին.
7. ↑  Verhoeven, Gerrit (2015). *Europe Within Reach: Netherlandish Travellers on the Grand Tour and Beyond*. Leiden: Brill. էջ 82. ISBN 9789004292710. Վերցված է 2018 թ․ մարտի 29-ին.
8. ↑  Verhoeven, Gerrit (2015). *Europe Within Reach: Netherlandish Travellers on the Grand Tour and Beyond*. Leiden: Brill. էջ 127. ISBN 9789004292710.
9. ↑  van der Hut, Margreet. «Backer, Catharina». *Digitaal Vrouwenlexicon van Nederland*. Huygens ING en OGC (UU). Վերցված է 2019 թ․ ապրիլի 6-ին.
10. ↑  Roberts, Benjamin (1998). *Through the Keyhole: Dutch Child-Rearing Practices in the 17th and 18th Centuries, Three Urban Elite Families*. Hilversum: Verloren. էջեր 58–59. ISBN 9789065505866.
11. ↑  Dubordieu, Pieter. «Portrait of Pieter de la Court». *Philadelphia Museum of Art*. Վերցված է 2019 թ․ մայիսի 1-ին.
12. ↑  Dubordieu, Pieter. «Portrait of Jeanne de Planque». *Philadelphia Museum of Art*. Վերցված է 2019 թ․ մայիսի 1-ին.
13. 1 2 3  Ruysch, Rachel. «Still Life of Roses, Tulips, a Sunflower and Other Flowers in a Glass Vase with a Bee, Butterfly and Other Insects upon a Marble Ledge». *Sotheby's*. Sotheby's. Վերցված է 2019 թ․ մայիսի 2-ին.
14. 1 2  Roberts, Benjamin (1998). *Through the Keyhole: Dutch Child-Rearing Practices in the 17th and 18th Centuries, Three Urban Elite Families*. Hilversum: Verloren. էջեր 58, 159. ISBN 9789065505866.
15. ↑  Roberts, Benjamin (1998). *Through the Keyhole: Dutch Child-Rearing Practices in the 17th and 18th Centuries, Three Urban Elite Families*. Hilversum: Verloren. էջ 59. ISBN 9789065505866.
16. ↑  «Catharina Backer». *RKD*. Netherlands Institute for Art History. Վերցված է 2019 թ․ ապրիլի 6-ին.
17. ↑  Honig, Elizabeth Alice (Autumn 2001 – Winter 2002). «The Art of Being 'Artistic': Dutch Women's Creative Practices in the 17th Century». *Woman's Art Journal*. **22** (2): 31–39. doi:10.2307/1358900. JSTOR 1358900.
18. ↑  Honig, Elizabeth Alice (Autumn 2001 – Winter 2002). «The Art of Being 'Artistic': Dutch Women's Creative Practices in the 17th Century». *Woman's Art Journal*. **22** (2): 35, 38 n. 20. JSTOR 1358900.
19. ↑  Backer, Catharina. «Album with 205 mounted drawings». *RKDImages*. Netherlands Institute for Art History. Վերցված է 2019 թ․ մայիսի 2-ին.
20. ↑  «Catharina Backer». *RKDImages*. Netherlands Institute for Art History. Վերցված է 2019 թ․ մարտի 31-ին.
21. 1 2  Honig, Elizabeth Alice (Autumn 2001 – Winter 2002). «The Art of Being 'Artistic': Dutch Women's Creative Practices in the 17th Century». *Woman's Art Journal*. **22** (2): 35. JSTOR 1358900.
22. ↑  Backer, Cornelis. «Rape of the Sabine Women, after Francis van Bossuit». *RKDImages*. Netherlands Institute for Art History. Վերցված է 2019 թ․ մարտի 31-ին.
23. 1 2  «Catharina Backer». *RKD*. Netherlands Institute for Art History. Վերցված է 2019 թ․ մարտի 29-ին.
24. ↑  Backer, Catharina. «Flower Still Life, voor 1711». *RKDImages*. Netherlands Institute for Art History. Վերցված է 2 May 2019-ին.

Արտաքին հղումներ
----------------

* Catharina Backer in 1001 Vrouwen uit de Nederlandse geschiedenis

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կատարինա Բաքեր» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · ECARTICO |
|  |
| 

|  Չափորոշչային վերահսկողություն |
| --- |
|  |
| BPN: 45965674 · GND: 18844176X · ISNI: 0000000069841845 · NTA: 115227563 · VIAF: 95873160 · ULAN: 500031082 · WorldCat VIAF: 95873160 |

 |

 |